กมล ลั่นฟัง มศว เป็นหลักกรณีร้องเฉลยข้อสอบผิด
ตามที่ ส.ต.ท.นพกร พุทธา รอง ผอ.โรงเรียนอนุบาลนางรอง (สังขกฤษณ์อนุสรณ์) ผู้แทนผู้เข้าสอบคัดเลือกบุคคลเพื่อบรรจุและแต่งตั้งให้ดำรงตำแหน่ง รองผู้อำนวยการสถานศึกษา และผู้อำนวยการสถานศึกษา สังกัดสำนักงานคณะกรรมการการศึกษาขั้นพื้นฐาน (สพฐ.) ปี 2558 ได้ร้องขอความเป็นธรรมกรณีคำตอบในการสอบดังกล่าวซึ่งมหาวิทยาลัยศรีนครินทรวิโรฒ (มศว) เป็นผู้ดำเนินการและจัดสอบเมื่อวันที่ 14-15 ก.พ.2558 เกิดข้อผิดพลาดนั้น,เมื่อวันที่ 22 เม.ย.2558 ดร.กมล รอดคล้าย เลขาธิการคณะกรรมการการศึกษาขั้นพื้นฐาน (กพฐ.) กล่าวว่า ยังไม่ทราบว่ามีข้อสอบคลาดเคลื่อน เป็นการพูดกันไปมา ตนจะรอหนังสืออย่างเป็นทางการจาก มศว ก่อน ส่วนการเตรียมเปิดสอบคัดเลือก ผอ.และรอง ผอ.สถานศึกษารอบใหม่ ในช่วงเดือน มิ.ย.นั้น ยังคงเตรียมการต่อไป แต่ถ้าข้อสอบเฉลยออกมาแล้วมีผลกระทบต่อสิทธิของผู้อื่น สพฐ.ก็จะเลื่อนสอบออกไปเพื่อกำหนดโควตาหรืออัตราว่างที่ชัดเจนก่อน แต่ถ้าดูแล้วไม่มีผลกระทบก็จะจัดสอบตามที่ประกาศไว้เดิม,สพฐ.จะรอคำตอบจาก มศว ถ้ายืนยันว่าข้อสอบและคำเฉลยไม่มีความผิดพลาดก็ถือว่ายุติ เพราะเราต้องเชื่อหน่วยงานราชการ ส่วนจะไปฟ้องร้องกันอย่างไรนั้นก็เป็นอีกเรื่องหนึ่ง แต่ถ้า มศว เฉลยข้อสอบผิดก็ต้องบอกเหตุผลมา หากจะต้องมารื้อสอบใหม่ทั้งหมดก็คงไม่ทำ เพราะเป็นการตรวจสอบเพื่อให้สิทธิ ไม่ใช่ไปลิดรอนสิทธิผู้อื่นที่เขาสอบขึ้นบัญชีได้แล้ว เลขาธิการ กพฐ. กล่าว.
ยังไม่ทราบว่ามีข้อสอบคลาดเคลื่อน เป็นการพูดกันไปมา ตนจะรอหนังสืออย่างเป็นทางการจาก มศว ก่อน ส่วนการเตรียมเปิดสอบคัดเลือก ผอ.และรอง ผอ.สถานศึกษารอบใหม่ ในช่วงเดือน มิ.ย.นั้น ยังคงเตรียมการต่อไป
ข่าวการศึกษา,กมล รอดคล้าย,เฉลยข้อสอบผิด,มศว,มหาวิทยาลัยศรีนครินทรวิโรฒ,คำเฉลยผิดพลาด,นพกร พุทธา,โรงเรียนอนุบาลนางรอง,สังขกฤษณ์อนุสรณ์